  Майя Бывальцева Удмуртиын «Опорный план дорожной деятельности» элькун программая 2020-тӥ арын тупатъяны чаклам ветлыны луонтэм сюресъёс пӧлысь берпуметӥзэ люкетэз вуттӥзы - Кез – Кулига – Карсовай. Со сярысь улосвыл тӧролэн но кивалтэтлэн пресс-службазы ивортӥз. Ӧнерчиос сюреслэсь Кама шур дорысен Степанёнка гурт дорозь 4,3 иськемзэ тупатъязы, вылзэ векчиятэм изэн но луоен суро кӧльыен шобыртӥзы. Туж урод сюрес вал, куд-ог интыетӥз ветлыны воксё уг луы вал, шумпотӥськом, та люкетсэ лэсьтӥзы шуыса Фёдор Першин, «Степанёнки» возёслэн тӧроез2020-тӥ арын Кез – Кулига – Карсовай сюреслэсь кык люкетсэ тупатъязы. Нырысетӥез, Кулига пыр ортчись 8 иськемъем люкетэз, коньывуонэ уже кутэмын. Со сяна, 2019-тӥ арын выльдэм люкетъёсын кылдэм шекъёсты тупатӥзы. Тодэ вайытом, «Опорный план дорожной деятельности» элькун программая таяз арын сӥзьыл но тулыс ветлыны луонтэм 28 сюресъёсты тупатъяны чакламын вал. Та программая туэ 130 иськемлэсь трос сюресъёсты выльдӥмы. Валаны кулэ, соос нуо гуртъёсы, кытын 20 сюрслэсь трос адями улэ. Мерлык ласянь туж кулэ программа, угось мынон-ветлонэз умоятон нимысьтыз транспортлы, эм ужасьёслы яке эрикрадэз утисьёслы, сюрес усьтэ. Берло куинь аръёс ӵоже ми 83 объектъёсты лэсьтӥм ни, нош нырысь-валысь чакланъёсын 62 вал. Программаез 2021-тӥ арын но азьланьтом Александр Бречалов, Удмуртилэн тӧроезТодэ вайытом, азьвылгес улосвыллэн тӧроез 2021-тӥ арын гурт сюресъёсты тупатъяны ӧжытсэ 750 миллион манет висъялозы шуыса вераз вал.  Тегъёс: Авто Кез Удмуртия сюресъёс гуртсюресъёс тупатъянужъёс АлександрБречалов  